 Waa xilli duhur, cadceedduna dhulka isku kala badhay, oo gadiid ah suudiga qorraxda ayaa Wiirawiire iyo Dhaan Dabagaalle samaynaya, hawadu ma badna, oo waxaad mooddaa dhirtu inay taagan tahay, sidaas oo ay tahay, waa abaar gabaahiira, oo nafluhu dad, duunyo iyo dugaagba Kulaylkii kaliisha iyo ommos baani hayo, waxaa la wada naawilayaa roobka Guga, dadku dhaqan ahaan ma shiro waqtiyadan oo kale, oo waxay ku maahmaahaan; Hadda maalin geed lama joogo oo waa waranweer xaajaduye, waxaa inoo madala ah; markay dhoobo is qabato ayaa arrin is qabtaa naqa guga iyo markii la doogsado. 